
RAPORT DE SPECIALITATE

privind aprobarea închirierii de către Municipiul Timișoara a rampei CF situată în stația Motru Est și a unui spațiu de depozitare situat în vecinătatea rampei 


Având în vedere Referatul de aprobare nr. SC2022- 21505/30.08.2022 al Primarului Municipiului Timișoara și Proiectul de hotarâre privind aprobarea închirierii de către Municipiul Timișoara a rampei CF situată în stația Motru Est și a unui spațiu de depozitare situat în vecinatatea rampei 
Facem următoarele precizari:
Prin HCL nr. 353/05.10.2021 au fost aprobate Studiul de oportunitate, modalitatea de gestiune a serviciului public de alimentare cu energie termica din municipiul Timișoara, Regulamentul Serviciului public de alimentare cu energie termica a Municipiului Timișoara, Caietul de sarcini, precum și încheierea contractului de delegare a gestiunii serviciului.
Conform Contractului de delegare a gestiunii serviciului public de alimentare cu energie termica din municipiul Timișoara cu nr. CDE2021-1475/15.10.2021  compania Colterm SA -in insolvență are obligația de a presta Serviciul în conformitate cu prevederile contractuale și cu respectarea Regulamentului și  a Caietului de Sarcini al Serviciului, în condiții de calitate și eficiență.
Compania COLTERM SA-in insolvență are ca obiect de activitate producerea energiei electrice și termice, transportul, distribuția și furnizarea energiei tennice pentru incalzire și apa calda de consum.
Prin adresa nr. 19651/29.08.2022, înregistrată la Primaria Municipiului Timișoara cu nr. SC2022-21407/29.08.2022 Compania Locală de Termoficare Colterm S.A. -in insolvență ne aduce la cunoștință că intenționează să achiziționeze combustibil solid din bazinul Motru, cu transportul în sarcina achizitorului, în vederea asigurării necesarului de cărbune pentru producerea energiei termice în sezonul 2022-2023.
Pentru asigurarea unui flux constant in procesul de incarcare carbune, este necesar accesul permanent la o rampa CF și la un spațiu de depozitare situat in stația CF Motru Est. Prin inchirierea directa a rampei și a spațiului de depozitare se va evita achiziționarea de carbune prin intermediari ceea  ce ar presupune costuri suplimentare.
De asemenea, Compania Locală de Termoficare Colterm S.A -in insolvență ne înstiințeaza faptul ca nu poate participa la licitația publica pentru închiriere deoarece se afla in insolvență și ne solicita promovarea unei Hotărâri de Consiliu Local prin care sa se aprobe închirierea de catre Municipiul Timișoara a rampei CF situata in stația Motru Est și a unui spațiu de depozitare situat in vecinatatea rampei. Conform procedurilor interne ale CFR Infrastructura închirierea de catre o autoritate publică locala se face prin negociere directa.
Avand în vedere cele menționate anterior, apreciem ca proiectul de hotărâre privind aprobarea inchirierii de catre Municipiul Timișoara a rampei CF situata in stația Motru Est și a unui spațiu de depozitare situat in vecinatatea rampei îndeplinește condițiile pentru a fi supus dezbaterii  și aprobarii plenului consiliului local.

